Kinjetis
Kinjetis (Kinyeti) – kalnas vidurio-rytų Afrikoje, Imatongo kalnuose. Tai aukščiausia Pietų Sudano vieta (anksčiau buvo ir Sudano aukščiausias taškas). Aukštis – 3187 m. Stūkso Rytų Ekvatorijos vilajete, netoli Ugandos sienos. Kalno šlaitus dengia drėgnieji tropiniai miškai, o aukštikalnėse plyti krūmynai, kalnų pievos ir uolos. Vienas pirmųjų europiečių, įkopusių į Kinjetį, buvo britų botanikas Thomas Ford Chipp. Jis čia atrado endeminę lakišių rūšį Bidens chippii.